The Exorcist

:*Iste articlo ye sobre una cinta estausunidense de cine de terror de 1973; ta la novela en a cuala se basa, se veiga *'The Exorcist (novela)***.

***The Exorcist*** (títol orichinal en [[Idioma anglés|anglés]], en [[Idioma aragonés|aragonés]] ***L'exorcista***, estrenada en [[Aragón]] con o suyo títol traduciu enta lo [[Idioma castellano|castellano]] como ***El exorcista**') ye una cinta de cine estausunidense de cine de terror de l'anyo 1973 dirichida por William Friedkin seguntes un guión adaptau por William Peter Blatty (basau en *[[The Exorcist (novela)|The Exorcist]]*, una novela publicada por él mesmo en 1971), con una banda sonora orichinal de Jack Nitzsche, una dirección de fotografía d'Owen Roizman y una producción cinematografica de William Peter Blatty ta la productora cinematografica *[[Hoya Productions]]*. Fan parte de l'elenco d'actors d'a cinta Ellen Burstyn, Max von Sydow, Lee J. Cobb, Kitty Winn, Jack MacGowran, Jason Miller, Linda Blair, William O'Malley, Barton Heyman, Peter Masterson, Rudolf Schündler, Gina Petrushka, Robert Symonds, Arthur Storch, Thomas Bermingham, Vasiliki Maliaros y Titos Vandis, entre d'atros.

*Lankester Merrin* ye un mosén y arqueologo que colabora en as excavacions arqueolochicas en l'antiga ciudat d'Hatra (en l'actual gubernación de Ninawa en Iraq). Mientres os treballos en o lugar troba un talismán con una figura con alas que li provoca preocupación. Simultaniament, en Washington, DC l'actriz *Chris MacNeil* ye la protagonista d'una cinta dirichida por o suyo amigo *Burke Dennings*, y l'actriz ha logau una casa con servicio incluyiu ta vivir-ie con su filla *[[Regan MacNeil|Regan]]*, de 12 anyadas. D'atra man, *[[Damien Karras]]* ye un mosén y psiquiatra asesor d'a Universidat de Georgetown, en Washinhton, y ye de visita en casa de su mai en Nueva York, confesando a un amigo que tien una crisi de fe. *Mosén Dyer*, amigo de *Chris*, partecipa en una fiesta a on explica lo papel de *Karras* como consellero d'a Universidat y explica tamién que su mai ha feneixiu. Bien luego *Regan* amanixe pixorrotiando en bel meyo d'a fiesta, aparentment malauta y cuan *Chris* preba d'encamar-la, lo suyo leito tiembla violentament. *Regan* cambia la suya personalidat, tornando-se violenta y los medicos no troban garra explicación medica. *Chris* troba la casa vueda, excepto *Regan*, aparentment dormida, pero lo cuerpo d'o suyo amigo *Burke Dennings* ye baixo la finestra d'a cambra de *Regan*, que ye ubierta. Finalment, *Chris* decide demanar ayuda a un relichioso, que no ye atro que *mosén Karras*, qui constata que *Regan* ye poseída por o Diaple y fa los preparativos ta un exorcismo, aduyau por un atro mosén con experiencia en ixe campo.

A cinta s'ambienta en a suya epoca actual (1973) en a gubernación de Ninawa en Iraq y en Nueva York y Washington, DC en os Estaus Unius, y las suyas escenas se filmoron en Mosul y atros puestos d'a gubernación de Ninawa en Iraq y en localizacions en Washington, DC y Nueva York en os Estaus Unius, amás d'en os *[[Warner Brothers Burbank Studios]]* en Burbank en California.

Se tracta d'una cinta que ha recibiu cuantos premios y nominacions, entre los cuals se pueden destacar dos Premios Oscar (Millor Guión Adaptau y Millor Soniu, amás de ueito nominacions (Millor Cinta, Millor Director, Millor Actriz, Millor Actor Segundario, Millor Actriz Segundaria, Millor Disenyo de Producción, Millor Fotografía y Millor Montache en a suya 46<sup>ena</sup> edición y cuatre Premios Globos d'Oro (Millor Cinta Dramatica, Millor Actriz Segundaria, Millor Director y Millor Guión) y tres nominacions (Millor Actriz Dramatica, Millor Actor Segundario y Millor Estrela Emerchent Femenina) en a suya 31<sup>ena</sup> edición.

## Elenco

## Se veiga tamién
* Cine en 1973.
* Cintas de 1973.

## Referencias

## Vinclos externos

*  Pachina web oficial d'a cinta.
*  ''The Exorcist'' en *Filmsite.org*.